Τουρκουάν

Η Τουρκουάν (γαλλικά: Tourcoing) είναι πόλη στη βόρεια Γαλλία, στα βελγικά σύνορα. Ορίζεται δημοτικά ως κοινότητα εντός του νομού Νορ. Βρίσκεται στα βόρεια-βορειοανατολικά της Λίλλης, δίπλα στη Ρουμπαί. Η Τουρκουάν είναι το διοικητικό κέντρο δύο καντονιών και η τέταρτη μεγαλύτερη πόλη στη γαλλική περιοχή Ω-ντε-Φρανς, με πληθυσμό περίπου 97.000 κατοίκους.

Μαζί με τις πόλεις Λίλλη, Ρουμπαί, Βιλνέβ-ντ'Ασκ και άλλες ογδόντα έξι κοινότητες, η Τουρκουάν είναι μέρος μιας μητροπολιτικής περιοχής με κέντρο τέσσερεις πόλεις και κατοικείται από περισσότερους από 1,1 εκατομμύρια ανθρώπους: η Ευρωπαϊκή Μητρόπολη της Λίλλης. Σε μεγαλύτερο βαθμό, η Τουρκουάν ανήκει σε ένα τεράστιο αστικό συγκρότημα που σχηματίστηκε με τις βελγικές πόλεις Μουσκρόν, Κόρτρεϊκ και Τουρναί, που γέννησε τον πρώτο Ευρωπαϊκό Όμιλο Εδαφικής Συνεργασίας τον Ιανουάριο του 2008, την Ευρωμετρόπολη Λίλλη–Κόρτρεϊκ–Τουρναί με σύνολο λίγο περισσότερο από 2  εκατομμύρια κατοίκους.

Ιστορία

Η πόλη ήταν ο τόπος μιας σημαντικής νίκης για τη Γαλλία κατά τη διάρκεια των Πολέμων της Γαλλικής Επανάστασης. Ο Στρατάρχης Σαρλ Πισεγκρύ και οι στρατηγοί του, Ζόζεφ Σουάμ  και Ζαν Βικτόρ Μορό, νίκησαν μια συνασπισμένη δύναμη βρετανικών και αυστριακών στρατευμάτων στη μάχη της Τουρκουάν στις 29 Φλορεάλ II (18 Μαΐου 1794).

Παραπομπές

Κοινότητες του Νορ